Ida Bagus Wayan Widiasa Kenitén

Ida Bagus Wayan Widiasa Kenitén () inggih punika silih tunggil pangawi basa Bali modéren sénior. Ida madué oka Ida Madé Wirya sareng biang Ida Ayu Wayan Raka (sampun séda) saking Gria Gelumpang Karangasem. Tamat saking Diploma III 1989, tamat S-I Undiksa Singaraja, Program Studi Bahasa, Sastra Indonésia, miwah Daérah 1997. Ring sasih Agustus 2012, tamat saking S-2 Linguistik Unud. Ida oneng ring sastra Bali klasik, sastra Bali modéren, sapunika taler sastra Indonésia. Sasuratan ida mawit saking nyurat satua alit-alit ring harian Bali Post. Ida ngripta puisi Bali, satua cutet, cerpén basa Indonésia, miwah ésai basa Bali wiadin Indonésia. Sasuratan idané naanin kawedar ring Bali Post, Pos Bali, Denpost, Buratwangi, Warta Bali, Bali Aga, majalah Sinar Agung, miwah Majalah Eksprési.

 Panugrahan 
Ipun polih jayanti katiga nyurat cerpén mamurda “Bekung” warsa 1999, jayanti harapan kapertama mamurda “Kerikan Gangsa” warsa 2000, sami saking Balai Bahasa Denpasar. Warsa 2001, ipun polih jayanti kapapat ri tatkala nyurat cerpén “Cinta di Balik Belenggu Kasta” kawéntenang antuk Bagian Proyék Peningkatan Perpustakaan Sekolah miwah Pelajaran Sastra Jakarta. Taler polih jayanti kapertama sareng jayanti katiga nyurat dongéng sané kamargiang olih koran Tokoh, miwah warsa 2012 molihang jayanti katiga nyurat cerpén sa-Nusantara mamurda “Dongéng Sandal Jepit.”

Warsa 2006, polih hadiah sastra Rancagé antuk cakepané sané mamurda “Buduh Nglawang” sané kawedar warsa 2005. Lan warsa 2015 polih Penghargaan Widya Pataka saking Gubernur Bali antuk pupulan satua cutet idané sané mamurda “Jero Lalung Ngutah”.

Sesuratan
Cakepan sané sampun kawedar inggih punika:
 Buduh Nglawang
 Bangké Matah
 Bor
 Dadong Séngol
 Jero Lalung Ngutah
 Kuda Putih
 Novélét Kania
 Pasisi Sanur
 Sabdaning Sepi
 Tuan Déwan
 Warisan Jagal
 Wangchi Wuhan (2020, Pustaka Ekspresi) pupulan satua cutet.

 Pustaka 

Wayan Widiasa Kenitén, Ida Bagus